ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 17 નવેમ્બરના ભાજપ દ્વારા ઉમેદવારોની પહેલી યાદી બહાર પાડવામાં આવી છે. આ યાદીમાં મહુવાની વિધાનસભા સીટ પરના ઉમેદવાર તરીકે રાઘવજીભાઈ મકવાણાની પસંદગી કરવામાં આવી છે. તો રાઘવજીભાઈ મકવાણા વિષે થોડુ જાણીએ. રાઘવજીભાઈના પત્ની ભાવનાબેન મકવાણા હાલના મહુવાના ધારાસભ્ય છે. વર્ષ 2012ની વિધાનસભાની ચૂંટણીમાં ભાજપ દ્વારા તેમના પત્નીને ચૂંટણીમાં ઊભા રાખ્યા હતા અને જીત્યા હતા.